nahid-hub/BLUGE-bengali-wikipedia-section-title-prediction huggingface dataset:
আহমদীয়া মুসলিম জামাতের চতুর্থ খলীফা, মরহুম মির্যা তাহের আহমদ এই প্রশ্নোত্তরমূলক অনুষ্ঠানটি পরিচালনা করতেন, বিশ্বের নানা জায়গায় ভিন্ন ভিন্ন মেহমানদের নিয়ে অনুষ্ঠানটি করা হত, নানা প্রান্তের মানুষ যেসব প্রশ্ন করতেন তার উত্তর নিয়েই এই অনুষ্ঠান। এই অনুষ্ঠানে উল্লেখ্যযোগ্য প্রশ্নগুলো হল, কেন শুধুমাত্র নারীদেরকে ইসলামে পর্দা করতে বলেছে? নবী মুহাম্মদ-এর পর কিভাবে অশরীয়তবাহী নবী আসতে পারে? পাশ্চাত্য সভ্যতার ভবিষ্যত কি হবে? প্রাকৃতিক দুর্যোগ কি আল্লাহ্‌র পক্ষ থেকে শাস্তি? খলিফার কুরআন-এর দরসও ভিন্ন ভিন্ন সময়ে চ্যানেলটিতে সম্প্রচারিত হয়।

সঠিক অনুচ্ছেদ শিরোনাম কোনটি?
titleA. প্রশ্ন এবং উত্তর পর্ব
titleB. বুস্‌তান-এ-ওয়াকফে নও এবং গুলশান-এ-ওয়াকফে নও
titleC. অনুষ্ঠানাদি
titleD. ইনতেখাবে-এ-সুখান
উত্তর: titleA
উদারনীতি আইনের সামনে সকল ব্যক্তির জন্য সমতার জন্য আহ্বান জানায়। উদারপন্থী এবং আধুনিক আমেরিকান রক্ষণশীলদের দ্বারা গৃহীত ধ্রুপদী উদারপন্থা স্বতন্ত্র অধিকার ব্যয়ে দলগত অধিকার অনুসরণের বিরোধিতা করেছিল। তবে লক্কান উদারনীতি (ধ্রুপদী উদারনবাদের ভিত্তি) অন্যদের দ্বারা সামাজিক অধিকার এবং দায়িত্ব সহ ব্যাখ্যা করা হয়েছিল। 

সঠিক অনুচ্ছেদ শিরোনাম কোনটি?
titleA. উদারনীতি
titleB. ইতিহাস
titleC. Legal matters
titleD. নারীবাদ
উত্তর: titleA
ভারত বিভাজনের পর পাকিস্তান টেস্ট মর্যাদা পায় ও ১৯৪৮ থেকে ১৯৫২ মেয়াদে পাকিস্তানের পক্ষে খেলেন। এছাড়াও ওয়ারউইকশায়ার ও পাকিস্তান সার্ভিসেস দলের প্রতিনিধিত্ব করেন। ১৯৫২-৫৩ মৌসুমে স্বাগতিক ভারতের বিপক্ষে খেলার জন্য তাকে অধিনায়কের দায়িত্ব দেয়া হয়। কারদার তার দলীয় সঙ্গীদেরকে লালা অমরনাথের ভারতের বিপক্ষে ফিল্ডিংয়ে পাঠান। দিল্লি ও বোম্বেতে পরাজিত হয়ে সিরিজ খোয়ায়। কিন্তু, লখনউয়ে অনুষ্ঠিত দ্বিতীয় টেস্টে তার দল প্রথমবারের মতো জয়ী পায়।

কারদার ঐ সময়কার সকল টেস্টভূক্ত দলের বিপক্ষে নেতৃত্ব দেন ও প্রত্যেক দলের বিপক্ষে জয়লাভ করে তার দল। তন্মধ্যে ১৯৫৪ সালে ওভালে স্বাগতিক ইংল্যান্ডের বিপক্ষে জয় পেয়ে সিরিজে সমতা আনে তার দল। এছাড়াও ১৯৫৭ সালে করাচিতে সফরকারী অস্ট্রেলিয়ার বিপক্ষ একমাত্র টেস্টে প্রথম জয়ের ইতিহাস গড়ে তার দল। তার অধিনায়কত্বে পাকিস্তান ২৩ টেস্টের ৬টিতে জয় ও ৬টিতে পরাজিত হয়। বাদ-বাকী খেলাগুলোয় ড্র করে।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. প্রারম্ভিক জীবন
titleC. অবসর
titleD. পুরস্কার
উত্তর: titleA
তালমুদে পরকাল সংক্রান্ত কিছু কথার উল্লেখ পাওয়া যায়। তালমুদীয় কর্তৃপক্ষগণ স্বীকার করেন যে মৃত্যুর পর ধার্মিকগণ একটি পরকাল ভোগ করবেন। মৃত্যুর পর আত্মাকে বিচারের কাঠগড়ায় আনা হবে। যারা পাপমুক্ত জীবন যাপন করেছেন তারা তৎক্ষণাৎ ওলাম হাবা বা "ওয়ার্ল্ড টু কাম" এ প্রবেশ করবেন। বেশিরভাগই এই ওলাম হাবায় প্রবেশ করতে পারেন না, বরং তারা তাদের পার্থিব জীবন পর্যালোচনা করার জন্য একটি পর্যায়ের মধ্যে দিয়ে যান। এই সময় তারা পৃথিবীতে কী কী ভুল কাজ করেছেন সে সম্পর্কে অবগত হন। কারও মতে এই সময়টা হল "পুনঃশিক্ষন" যেখানে আত্মা তার ভুলের পর্যালোচনার মধ্য দিয়ে জ্ঞান লাভ করে। অন্যদের মতে এই সময়ে পূর্বের ভুলগুলোর জন্য এক ধরনের আধ্যাত্মিক অস্বস্তি কাজ করে। এই সময়কালের শেষে, যা এক বছরের বেশি নয়, আত্মা ওলাম হাবায় প্রবেশ করে। যদিও কিছু ইহুদি ধারণায় মৃত্যুর পর পূর্বের ভুলের কারণে পাওয়া অস্বস্তির কথার উল্লেখ আছে, কিন্তু অন্যান্য ধর্মগুলোর মধ্যে উপস্থিত চিরস্থায়ী নরকভোগের মত বিষয় ইহুদিদের পরকালের মতবাদে নেই। তালমুদ অনুসারে আত্মার বিলুপ্তির বিষয়টি খুওই বিদ্বেষ্পরায়ণ এবং অসৎ দলনেতাদের জন্য বরাদ্দ। এদের কুকর্ম হয় নিয়মের ঊর্ধ্বে চলে গেছে, না হয় মানুষের একটি বড় অংশকে তারা প্রচণ্ড অশুভ কাজের দিকে ঠেলে দিয়েছে।

মাইমোনিডিস ওলাম হাবাকে আধ্যাত্মিক অর্থে ব্যাখ্যা করেছেন। তার মতে পরকাল প্রত্যেক ব্যক্তির ক্ষেত্রেই হয়, এটা হল আত্মার দেহ থেকে বিচ্ছিন্ন হয়ে যাওয়া যেই দেহে এটি তার পার্থিব অস্তিত্বের সময় অবস্থান করেছিল।

ইহুদি ধর্মগ্রন্থ জোহর অনুসারে গেহেনা (ইহুদিদের নরক) পাপাত্মাদের শাস্তির জায়গা নয়, বরং এটা তাদের আত্মার শুদ্ধিকরণ প্রক্রিয়ার একটি স্থান।

সঠিক অনুচ্ছেদ শিরোনাম কোনটি?
titleA. নর্স ধর্ম
titleB. নব্যপৌত্তলিকতাবাদ
titleC. ওলাম হাবা
titleD. জরাথুস্ট্রবাদ
উত্তর: titleC
নির্বাচনী প্রচারণার প্রচলিত ধ্যান ধারণার বাইরে গিয়ে কাজ করেছেন ডোনাল্ড ট্রাম্প। কিন্তু সেটি প্রমাণ করে দিয়েছে যে, তিনি অনেক বিশেষজ্ঞের চেয়ে ভালো প্রচারণা বোঝেন। তিনি উইন্সকিনসন আর মিশিগানের মতো রাজ্যগুলোয় প্রচারণা চালিয়েছেন, যা বিশেষজ্ঞরা ধারণা করতেন যে, তার পক্ষে নেয়া সম্ভব না। এমনকি দরজায় দরজায় প্রচারণার বদলে তিনি বিশাল বিশাল র‍্যালি আর সমাবেশ করেছেন। তার অনেক প্রচারণার কৌশল বিশেষজ্ঞদের কাছে ঠিক মনে হয়নি, কিন্তু সেগুলোয় শেষ পর্যন্ত কাজ দিয়েছে।

সঠিক অনুচ্ছেদ শিরোনাম কোনটি?
titleA. ট্রাম্পের আলাদা প্রচারণা কৌশল
titleB. পরিবেশ
titleC. পাবলিক ডিসকোর্স
titleD. এক বছরে ট্রাম্পের নেয়া কয়েকটি সিদ্ধান্ত
উত্তর: titleA
ইগুয়াইন যুব দলে খেলতে শুরু করেন এবং ২০০৫ সালের ২৯ মে রিভার প্লেটে তার অভিষেক হয়। জিমনাসিও লা প্লাতার বিপক্ষে খেলায় রিভার প্লেট ২–১ ব্যবধানে পরাজিত হয়।

২০০৬ সালের ১২ ফেব্রুয়ারি, ইগুয়াইন তার প্রথম লীগ গোল করেন। বেনফিল্দের বিপক্ষে খেলায় রিভার প্লেট ৩–১ ব্যবধানে জয় লাভ করে। ১২ খেলায় ৫ গোল করে ২০০৫–০৬ মৌসুম শেষ করেন ইগুয়াইন। ২০০৬ সালের ৮ অক্টোবর, বোকা জুনিয়র্সের বিপক্ষে ডার্বিতে তিনি জোড়া গোল করেন। ২০০৬–০৭ মৌসুম তিনি শেষ করেন ১৭ খেলায় ১০ গোল নিয়ে।

সঠিক অনুচ্ছেদ শিরোনাম কোনটি?
titleA. রিভার প্লেট
titleB. ২০১১–১২ মৌসুম
titleC. রিয়াল মাদ্রিদ
titleD. ২০১৪ বিশ্বকাপ চক্র
উত্তর: titleA
আহমেদ "লকেট" নামে একটি উপন্যাস রচনা করেন। এই উপন্যাসে তিনটি গল্প ছিল। এর একটি গল্প অবলম্বনে নির্মিত হয় নাটক "ছোবল"। লায়লা হক নির্মিত নাটকটি বাংলাদেশ টেলিভিশনে প্রতি শুক্রবারে প্রচারিত হত। ২০১৬ সালের ইদ-উল-ফিতর উপলক্ষ্যে আবুল হায়াত রচিত ও পরিচালিত "বাবা তোমার হাতটা একটু ধরি" নাটকে অভিনয় করেন। এতে আবুল হায়াত তার স্বামী (বাবা চরিত্রে) এবং শাহেদ শরীফ খান তার পুত্রের চরিত্রে অভিনয় করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. ব্যক্তিগত জীবন
titleC. ১৯৭০-এর দশক
titleD. ২০১০-বর্তমান
উত্তর: titleD
২০০৯ সালের অক্টোবরে অভূতপূর্ব ব্যাপার ছিল, মাদ্রাজের উচ্চ আদালতের একজন বিচারক, বিচারপতি কে চান্দ্রু তার আদালতে "মাই লর্ড" ও "ইওর লর্ডশিপ" সম্বোধন করায় একজন উকিলকে নিষিদ্ধ ঘোষণা করেন।

মালয়েশিতে উপ আদালতের বিচারকদের "তুয়ান" বা "পুয়ান" ("স্যার" বা "ম্যাডাম") অথবা "ইউর অনার" বলে সম্বোধন করা হয়। উচ্চ আদালতের বিচারকদের "ইয়াং আরিফ" ("বিজ্ঞ ব্যক্তি") বা "মাই লর্ড" বা "মাই লেডি" এবং উচ্চ আদালতে ইংরেজিতে "ইউর লর্ডশিপ" বা "মাই লেডিশিপ" বলে সম্বোধন করা হয়।

শ্রীলংকা বেশিরভাগ আদালতের বিচারকদের "ইউর অনার" বলে সম্বোধন করা হয় এবং প্রধান বিচারপতিদের "ইউর লর্ডশিপ" বলে সম্বোধন করা হয়। সুপ্রীম ও আপীল আদালতের বিচারকদের "দ্য অনারেবল" বলে সম্বোধন করা হয়।

হংকংয়ে ইংরেজি বা ক্যান্টনীয় উপভাষায় আদালতের কার্যক্রম পরিচালিত হয়। সেখানে বিচারকদের নিম্ন আদালতে "ইউর ওরশিপ" এবং জেলা আদালতে "ইউর অনার" বলে সম্বোধন করা হয়। চূড়ান্ত আদালত ও উচ্চ আদালতে বিচারকদের ব্রিটিশ শাসনামলের ঐতিহ্য অনুযায়ী "ইউর লর্ডশিপ" বা "মাই লর্ড" এবং "ইউর লেডিশিপ" বা "মাই লেডি" নামে সম্বোধন করা হয়।

লিখিত ভাষায়, চূড়ান্ত আদালত স্থায়ী বিচারকদের নামের পরে "পিজি" এবং অস্থায়ী বিচারকদের নামের পরে "এনপিজি" ব্যবহৃত হয়। উচ্চ আদালতে "জেএ" দিয়ে জাস্টিস অফ আপীল বুঝানো হয় এবং শুধু "জে" দিয়ে প্রাথমিক আদালতের বিচারক বুঝানো হয়। উচ্চ আদালতের প্রধানদের মাস্টার বলে সম্বোধন করা হয়।

যুক্তরাজ্য থেকে চীনের সার্বভৌমত্ব আদায় হওয়ার পর থেকে ১৯৯৭ সাল পর্যন্ত চীনা ভাষায় আদালতের কার্যক্রম পরিচালিত হলে, বিচারকদের ক্যান্টনীয় ভাষায় "ফাত গুন দাই ইয়ান" (法官大人, অর্থাৎ "জজ, ইউর লিডারশিপ") এবং "ফাত গুন গোক হা" (法官閣下, অর্থাৎ "জজ, ইউর অনার"); "ফাত গুন" (法官) মানে হল "বিচারক"।

অস্ট্রেলিয়ার উচ্চ আদালতসহ অস্ট্রেলিয়ায় সকল অধিক্ষেত্রে নিয়োজিত বিচারক এবং ২০০৭ সাল থেকে ম্যাজিস্ট্রেটদের "ইউর অনার" বলে সম্বোধন করা হয়। আইনি প্রতিবেদনে, তাদের ক্ষেত্রে "হিজ/হার অনার" এবং উর্ধ্বতন আদালতের বিচারকদের ক্ষেত্রে "দ্য অনারেবল জাস্টিস (নামের শেষ অংশ)" এবং নিম্ন আদালতের বিচারকদের ক্ষেত্রে "হিজ/হার অনার জজ (নামের শেষ অংশ)" লেখা হয়। আইনি প্রতিবেদনের বাইরে, তাদের পুইজন বিচারপতিদের ক্ষেত্রে "জজ" এবং প্রধান বিচারপতিদের ক্ষেত্রে "চীফ জাস্টিস" লেখা হয়।

সঠিক অনুচ্ছেদ শিরোনাম কোনটি?
titleA. উত্তর আমেরিকা
titleB. ওশেনিয়া
titleC. এশিয়া
titleD. দাপ্তরিক প্রতীক
উত্তর: titleC
নগেন্দ্রপ্রসাদ মাত্র ১০ বছর বয়েসে ময়দানে গোরা সৈন্যদের ফুটবল খেলা দেখে আকৃষ্ট হয়েছিলেন। তিনি হেয়ার স্কুলে তার সহপাঠীদের সঙ্গে দল গড়ে ফুটবল খেলতে আরম্ভ করেন। এর মাত্র দুই বছর আগে ১৮৭৭ খ্রিষ্টাব্দে গোরা সৈন্যরা ময়দানে ফুটবল খেলা শুরু করেছিল । প্রেসিডেন্সি কলেজের অধ্যাপক মিঃ স্ট্যাক নগেন্দ্রপ্রসাদের উৎসাহ দেখে তাকে খেলার শিক্ষা দিয়েছিলেন। প্রেসিডেন্সি কলেজে পড়াকালীন তিনি ময়দানে অনেকরকম খেলার নেতৃত্ব দিতেন। খুব কম সময়ের মধ্যেই তিনি বাংলার অদ্বিতীয় সেন্টার ফরওয়ার্ড হিসাবে বিখ্যাত হয়েছিলেন।

এই সময় থেকেই তিনি বিভিন্ন জেলায় ক্লাব সংগঠন করতে থাকেন। তার প্রতিষ্ঠা করা ওয়েলিংটন ক্লাব গড়ের মাঠে দেশীয় ব্যক্তিদের প্রথম খেলার তাঁবু। তিনি এই ক্লাবে ফুটবল, ক্রিকেট, রাগবি, হকি ও টেনিস খেলার ব্যবস্থা করেছিলেন । তিনি আরো কিছু ক্লাব প্রতিষ্ঠা করেছিলেন। যেমন "বয়েজ ক্লাব", "ফ্রেন্ডস ক্লাব", "হাওড়া স্পোর্টিং ক্লাব", "প্রেসিডেন্সি ক্লাব" প্রভৃতি। এইসমস্ত ক্লাবে জাতিধর্মনির্বিশেষে সবাই সভ্য হতে পারত। ১৮৮৭ খ্রিষ্টাব্দে স্থাপিত শোভাবাজার ক্লাবের তিনি প্রতিষ্ঠাতা সম্পাদক। তার চেষ্টায় বিভিন্ন শ্রমজীবী শ্রেণীর যুবকেরা অভিজাত ঘরের ছেলেদের সঙ্গে মিলেমিশে শরীরচর্চা করার সুযোগ পান। এই নিয়ে ওয়েলিংটন ক্লাবে আপত্তি ওঠায় তিনি ক্লাব ভেঙে দেন। তার প্রচেষ্টাতে ক্রিকেটে "হ্যারিসন শিল্ড" প্রতিযোগিতা শুরু হয়েছিল এবং সাহেবদের জন্য প্রতিষ্ঠিত ক্লাবে দেশীয়দের প্রতিযোগিতা করার রাস্তা খুলে গিয়েছিল। ১৮৮৩ খ্রিষ্টাব্দে ভারতীয়দের নিয়ে কলকাতায় বার্ষিক ক্রীড়া অনুষ্ঠানের আয়োজন করেন। আই.এফ.এ শিল্ড গঠনে উদ্যোক্তাদের মধ্যে তিনি ছিলেন একমাত্র ভারতীয়। ১৮৯২ খ্রিষ্টাব্দে শোভাবাজার ক্লাব সমস্ত ইউরোপীয় ক্লাবকে পরাজিত করে ফ্রেন্ডস কাপ জয় করে। সেই বছরই আই.এফ.এ শিল্ড খেলা হয়। ১৮৭৭ থেকে ‌১৯০২ খ্রিষ্টাব্দ অবধি তিনি ৭০০-র বেশি ম্যাচ খেলেছিলেন।

ক্রিকেটে তিনি প্রথম ভারতীয় বোলার যিনি ইংরেজদের সাথে খেলায় ওভার হেড বোলিং করতে পারতেন। বিখ্যাত ক্রিকেটার মোনা বোস এবং সুধন্বা বোস তার শিষ্য ছিলেন। বাঙালি যুবকদের নিয়ে রাগবি দল তিনিই প্রথম তৈরি করেছিলেন। কিন্তু একটি দুর্ঘটনার কারণে তিনি ক্লাব থেকে রাগবি খেলা উঠিয়ে দেন। 

নগেন্দ্রপ্রসাদ বয়েজ স্পোর্টিং ক্লাবে হকি এবং টেনিস খেলার সূচনা করেন। এই ক্ষেত্রেও তিনি ছিলেন পথিকৃৎ। তৎকালীন সময়ে বাঙালি ফুটবলাররা খালি পায়ে খেললেও তিনি বুট পরে খেলতেন। তিনি বিদেশী খেলার প্রবর্তক হলেও বিভিন্ন দেশীয় খেলাতেও উৎসাহী ছিলেন। দর্শক ও খেলোয়াড়দের কাছে তিনি হুজুর বলে পরিচিত ছিলেন । 

সঠিক অনুচ্ছেদ শিরোনাম কোনটি?
titleA. প্রথম জীবন ও পরিবার
titleB. ক্রীড়াপ্রতিভা এবং সংগঠন
titleC. অন্যান্য
titleD. চলচ্চিত্র
উত্তর: titleB
এই এলাকায় ১১টি প্রাথমিক বিদ্যালয়. ৬টি উচ্চ বিদ্যালয় এবং ৩টি এবতেদায়ী মাদ্রাসা রয়েছে । এই ইউনিয়নের শিক্ষার হার শতকরা প্রায় ৬৫%।
৬ টি উচ্চ বিদ্যালয়ের মধ্যে কালুর হাট কে,সি দ্বিমুখী উচ্চ বিদ্যালযের মান প্রত্যেক বছর নতুন মুখে উজ্জিবিত হয়। তারপরের স্থানে রয়েছে রফিকা মতিন বালিকা উচ্চ বিদ্যালয়।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. প্রশাসনিক এলাকা
titleC. শিক্ষা
titleD. জনসংখ্যার উপাত্ত
উত্তর: titleC
১৮৭৮ সালে, কলকাতা থেকে শিলিগুড়ি রেলপথটি দুটি ভাগে বিভক্ত ছিল। প্রথম ভাগটি ছিল পূর্ববঙ্গ রাজ্যের রেলপথ ধরে কলকাতা স্টেশন (বর্তমানে শিয়ালদহ) থেকে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিমির পথযাত্রা, তারপর ফেরিতে করে নদীর পেরিয়ে দ্বিতীয় যাত্রা শুরু হত। উত্তরবঙ্গ রেলপথের ৩৩৬ কিলোমিটার মিটার গেজ লাইনটি পদ্মার উত্তর তীরের সারাঘাটকে শিলিগুড়ির সাথে সংযুক্ত করেছিল। কলকাতা-শিলিগুড়ির মূল লাইনটি পর্যায়ক্রমে ব্রডগেজে রূপান্তরিত হয়। হার্ডিঞ্জ ব্রিজটি ১৯১৫ সালে খোলা হয়, অন্যদিকে সারাঘাট-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়।।

সঠিক অনুচ্ছেদ শিরোনাম কোনটি?
titleA. স্টেশন তালিকা
titleB. শাখা লাইন
titleC. ইতিহাস
titleD. রহনপুর-সিঙ্গাঁবাদ ট্রানজিট
উত্তর: titleC
বামহাতি অর্থোডক্স স্পিন বোলার হিসেবে খেলোয়াড়ী জীবনের শুরুতেই প্রতিশ্রুতিশীলতার স্বাক্ষর রাখেন। সিডনি গ্রেড ক্রিকেটে নিউ সাউথ ওয়েলসের সেন্ট জর্জ দলের পক্ষে ১৯৭৩-৭৪ মৌসুমে খেলেন। এরপর নিউ সাউথ ওয়েলসের বিদ্যালয় বালকদের সম্মিলিত দলে খেলার জন্যে মনোনীত হন। ১৯৭৬-৭৭ মৌসুমে রাজ্য যুব দল নিউ সাউথ ওয়েলস কোল্টসে খেলার সুযোগ পান। ঐ গ্রীষ্মে দুই খেলায় অংশ নিয়ে ১০.৪৪ গড়ে নয় উইকেট তুলে নেন। তন্মধ্যে, দ্বিতীয় খেলায় অপরাজিত ১০২ রানের পাশাপাশি ইনিংসে ৬/৩৪ লাভ করেন ও কুইন্সল্যান্ড কোল্টসের বিপক্ষে দলকে জয় এনে দেন। তাসত্ত্বেও, পরবর্তী মৌসুমে যুব দলের পক্ষে খেলার সুযোগ পাননি ও ১৯৭৮-৭৯ মৌসুমে পর্যন্ত খেলার জগৎ থেকে নিজেকে দূরে সরিয়ে রাখেন। ১২.৬৬ গড়ে ছয় উইকেট পান ও ব্যাট হাতে তেমন সুবিধে করতে পারেননি। ৪.৭৫ গড়ে ১৯ রান করেছিলেন। পরের মৌসুমে কোল্টসের পক্ষে আরও দুই খেলায় অংশ নেন। ২৮.৮০ গড়ে পাঁচ উইকেট ও একটি খেলায় অপরাজিত ১১৬ রান সংগ্রহ করেন।

সঠিক অনুচ্ছেদ শিরোনাম কোনটি?
titleA. অবসর
titleB. জিম্বাবুয়ে গমন
titleC. শৈশবকাল
titleD. জাতীয় দলে প্রত্যাখ্যান
উত্তর: titleC
মহাদেশ হিসেবে, ইউরোপের অর্থনীতি বর্তমানে পৃথিবীর বৃহত্তম এবং ব্যবস্থাপনার অধীনে সম্পদ দ্বারা পরিমাপে $৩২.৭ ট্রিলিয়ন সহকারে ২০০৮ সালে এটি সবচেয়ে ধনী অঞ্চল, যা উত্তর আমেরিকার $২৭.১ ট্রিলিয়নের তুলনায় বেশি। ২০০৯ সালেও ইউরোপ সবচেয়ে ধনী অঞ্চল ছিল। ব্যবস্থাপনার অধীনে এর $৩৭.১ ট্রিলিয়ন সম্পদ বিশ্বের মোট সম্পদের এক-তৃতীয়াংশ প্রতিনিধিত্ব করে। এটা বিভিন্ন অঞ্চলে একটি যেথায় বছরের শেষ প্রাক-সংকট শিখর সম্পদ অতিক্রান্ত করে। অন্যান্য মহাদেশের মত, ইউরোপেও দেশগুলোর মধ্যে সম্পদের বৃহৎ প্রকরণ আছে। ধনী দেশগুলো পশ্চিমে অবস্থিত; কিছু মধ্য ও পূর্ব ইউরোপীয় অর্থনীতিগুলো এখনও সোভিয়েত ইউনিয়ন ও যুগোস্লাভিয়ার পতন থেকে উঠে দাঁড়াবার চেষ্টা করছে।

ইউরোপীয় ইউনিয়ন, ২৮টি ইউরোপীয় দেশ নিয়ে গঠিত একটি আন্তঃসরকারি গোষ্ঠী, যা বিশ্বের বৃহত্তম একক অর্থনৈতিক এলাকা। ১৮টি ইইউ দেশ তাদের সাধারণ মুদ্রা হিসাবে ইউরো ব্যবহার করে।
জিডিপিতে জাতীয় অর্থনীতি (পিপিপি) অনুসারে বিশ্বের বৃহত্তম জাতীয় অর্থনীতির শীর্ষ দশে পাঁচটি ইউরোপীয় দেশ রয়েছে। এর মধ্যে অন্তর্ভুক্ত (সিআইএ অনুসারে তালিকা): জার্মানি (৫), ইউকে (৬), রাশিয়া (৭), ফ্রান্স (৮), এবং ইতালি (১০)।

আয়ের বিচারে ইউরোপের অনেক দেশের মধ্যে বিশাল বৈষম্য আছে। মাথাপিছু জিডিপির পরিপ্রেক্ষিতে সবচেয়ে ধনী মোনাকো তার মাথাপিছু জিডিপি মার্কিন $১৭২,৬৭৬ (২০০৯) এবং দরিদ্রতম মলদোভা তার মাথাপিছু জিডিপি মার্কিন $১,৬৩১ (২০১০)। মোনাকো বিশ্ব ব্যাংক রিপোর্ট অনুযায়ী মাথাপিছু জিডিপি পরিপ্রেক্ষিতে বিশ্বের সবচেয়ে ধনী দেশ।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ১৯৪৫–১৯৯০: স্নায়ু যুদ্ধ
titleC. জীববৈচিত্র্য
titleD. জলবায়ু
উত্তর: titleA
মধ্যযুগে উত্তরাখণ্ডের পশ্চিমাঞ্চল ছিল গাড়োয়াল রাজ্য এবং পূর্বাঞ্চল ছিল কুমায়ুন রাজ্যের অধীনে। এই যুগে পাহাড়ি চিত্রকলা নামে এক চিত্রকলার এক নতুন শৈলী এখানে বিকাশ লাভ করেছিল। আধুনিক গাড়োয়াল অঞ্চল পারমার রাজাদের অধীনে একত্রীভূত হয়েছিল। বহু ব্রাহ্মণ ও রাজপুতদের সঙ্গে এই পারমাররা এই অঞ্চলে এসে বসবাস শুরু করেছিলেন। ১৭৯১ খ্রিস্টাব্দে নেপালের গোর্খা সাম্রাজ্য কুমায়ুন রাজ্যের রাজধানী আলমোড়া দখল করে নেয়। ১৮০৩ খ্রিস্টাব্দে গোর্খারা গাড়োয়াল রাজ্যও দখল করে নেয়। ১৮১৬ খ্রিস্টাব্দে ইঙ্গ-নেপাল যুদ্ধের পর তেহরির একটি ক্ষুদ্র অঞ্চল হিসেবে গাড়োয়াল পুনঃপ্রতিষ্ঠিত হয়। তেহরির বৃহত্তর অংশ, পূর্ব গাড়োয়াল ও কুমায়ুন সুগৌলির চুক্তি অনুসারে ব্রিটিশদের অধীনে আসে।
সঠিক অনুচ্ছেদ শিরোনাম কোনটি?
titleA. সংস্কৃতি
titleB. মধ্যযুগ ও ব্রিটিশ শাসন
titleC. জাতীয় উদ্যান
titleD. উৎসব ও মেলা
উত্তর: titleB
প্রথাগত ভাবে আই এস আই অন্যান্য ডিগ্রিপ্রদানকারী শিক্ষাকেন্দ্রের থেকে কম ছাত্র ভর্তি নিয়ে থাকে। ১৯৬০ সাল থেকে এই শিক্ষাপ্রতিষ্ঠান স্নাতক (বি স্ট্যাট) ও স্নাতকোত্তর (এম স্ট্যাট) স্তরে পরিসংখ্যানে ডিগ্রি দিতে আরম্ভ করে। পরবর্তী কালে এখানে কম্পিউটার সায়েন্সে ও কোয়ালিটি, রিলায়াবিলিটি ও রিসার্চ এ এম টেক ডিগ্রি প্রদান করার জন্য সর্বভারতীয় কারিগরি শিক্ষা কাউন্সিলের থেকে অণুমতি পায়। 
১৯৫৯ সালের আই এস আই এক্টটি ১৯৯৫ সালে স্ংসদে অণুমদিত করা হলে আই এস আইকে ধাপে ধাপে গণিত, পরিমাণগত অর্থনীতি তথা পরিসংখ্যানুতত্ত্বের সংশ্লিষ্ট কিছু বিষয়ে ডিগ্রি প্রদান করার আনুমতিই দেওয়া হয়।

ডিগ্রি কোর্স ছারাও আই এস আইতে কিছু ডিপ্লোমা ও সার্টিফিকেট কোর্স প্রদান করা হয়। কেন্দ্রীয় পরিসংখ্যানতত্ত্ব সংগঠনের অবেক্ষাধীন কর্মকর্তাদের প্রশিক্ষনের ব্যবস্থা এইখানেই করা হয়।
সঠিক অনুচ্ছেদ শিরোনাম কোনটি?
titleA. চিত্রমালা
titleB. ভর্তি প্রক্রিয়া
titleC. একাডেমিক কার্যকলাপ
titleD. দিল্লি ক্যাম্পাস
উত্তর: titleC
সাধারণত ক্যাম্ব্রিয়ান যুগের সময়সীমা আজ থেকে ৫৪ কোটি ১০ লক্ষ বছর আগে থেকে আরম্ভ করে ৪৮ কোটি ৫৪ লক্ষ বছর আগে পর্যন্ত গণ্য করা হয়। ট্রাইলোবাইট এবং অভিনব আকৃতিবিশিষ্ট আর্কিওসায়াথা (আক্ষরিক অর্থ: "প্রাচীন পেয়ালা") গোত্রের প্রাণীদের আবির্ভাবের সময়কেই ক্যাম্ব্রিয়ানের সূচনাকাল ধরা হয়। আর্কিওসায়াথাদের মনে করা হিয় স্পঞ্জ-দের আদিমতম বংশধর, এবং প্রথম বহুকোশী প্রাচীর-নির্মাতা প্রাণীগোষ্ঠী।

ক্যাম্ব্রিয়ানের সমাপ্তিকাল হিসেবে একটি সুনির্দিষ্ট প্রাণী পর্যায়কে চিহ্নিত করা হয়েছিল, যেটিকে বর্তমানে একটি বিলুপ্তি ঘটনার সাক্ষী মনে করা হয়। বিংশ শতাব্দীর শেষ চতুর্থাংশে অধিকতর জীবাশ্ম আবিষ্কার এবং তেজস্ক্রিয়মিতিক তারিখ গণনার ফলে এই সময়কালটিকে ক্যাম্ব্রিয়ানের শেষ বলার যৌক্তিকতা এখন প্রশ্নের মুখে। বিভিন্ন পুরাজীববিদ ও ভূতত্ত্ববিদের গবেষণায় সময়গত মতানৈক্য ২ কোটি বছর পর্যন্ত দেখা যায়। বৈশ্বিক স্তরবিদ্যার আন্তর্জাতিক উপকমিশন ২০০২ খ্রিঃ প্রস্তাব দেয় "আনুমানিক" ৫৪ কোটি ৫০ লক্ষ থেকে ৪৯ কোটি বছর — এই তারিখে আপাতত মীমাংসা করা হোক।

সম্প্রতি ক্যাম্ব্রিয়ানের সূচনাকালের অপেক্ষাকৃত নির্ভুল তারিখ হিসেবে আজ থেকে ৫৪·২ কোটি± ·০৩ কোটি বছর সময়কালটিকে তুলে ধরা হয়েছে। ঐ সময় একটি বিলুপ্তি ঘটনা সংঘটিত হয়েছিল। এই তারিখ গণনাপদ্ধতির যুক্তিটি পুরাজীববিদ্যায় অবরোহী যুক্তিবাদের ব্যবহারের এক চমৎকার দৃষ্টান্ত। ঠিক প্রাক্‌-ক্যাম্ব্রিয়ান ও ক্যাম্ব্রিয়ানের সীমাস্থিত পাথরে কার্বন আইসোটোপের আকস্মিক হ্রাস লক্ষ্য করা যায়। এই হ্রাসের মাত্রা এতই ব্যাপক যে এর মাধ্যমেই বিশ্বব্যাপী এই দুই যুগের সীমারেখা চিহ্নিতকরণের কাজ করা হয়। ওমান থেকে প্রাপ্ত পাথরে এই হ্রাসের মাত্রা সবচেয়ে স্পষ্ট ও নিখুঁতভাবে বোঝা যায়। আমথর (২০০৩) দেখান যে একটি বিলুপ্তি ঘটনার সাথে কার্বন আইসোটোপের হ্রাসের ঘটনাটি সমাপতিত হয়; ঠিক সেই সময়ই প্রাক্‌-ক্যাম্ব্রিয়ান থেকে প্রাপ্ত অনেকগুলি জীবাশ্মের আকস্মিক অন্তর্ধান ঘটে। ওমান থেকে প্রাপ্ত পাথরে সেইসঙ্গে আগ্নেয় ছাইয়ের একটি স্তরেরও দেখা মেলে। এই ছাই থেকে প্রাপ্ত জারকন কেলাসের বয়স নির্ভুলভাবে নির্ণয় করা গেছে: ৫৪·২ ± ০·০৩ কোটি বছর (দস্তার সাপেক্ষে ইউরেনিয়ামের বিভাজনের হার বিচার করে)। এই অপেক্ষাকৃত নিখুঁত সময় গণনার ফলে সাইবেরিয়া ও নামিবিয়া থেকে প্রাপ্ত নমুনাগুলোরও বয়স সম্পর্কে আরও নিশ্চিত হওয়া গেছে।

সঠিক অনুচ্ছেদ শিরোনাম কোনটি?
titleA. উদ্ভিদ জগৎ
titleB. পুরাভূগোল
titleC. প্রাণী জগৎ
titleD. ক্যাম্ব্রিয়ান তারিখ গণনা
উত্তর: titleD
তৎকালীন রাষ্ট্রপতি ও বিএনপির প্রতিষ্ঠাতা জিয়াউর রহমান ১৯৮১ সালের ৩০শে মে ভোর রাতে চট্টগ্রাম সার্কিট হাউসে শহীদ হন। পরদিন তার লাশ চট্টগ্রাম শহর থেকে ১৭ মাইল দূরে রাঙ্গুনিয়া ইঞ্জিনিয়ারিং কলেজের পাশে পাহাড়ের ঢালুতে দাফন করা হয়। সেখান থেকে ১লা জুন জিয়াউর রহমানের লাশ ঢাকায় নিয়ে আসা হয়। "মানিক মিয়া এভিনিউতে" ওই সময় স্মরণকালের বৃহত্তম জানাজা শেষে তৎকালীন চন্দ্রিমা উদ্যানে তার লাশ দাফন করা হয়েছিল, যা পরবর্তী সময়ে জিয়া উদ্যান হিসেবে নামকরণ করা হয়।

শহীদ রাষ্ট্রপতি জিয়াউর রহমানের মূল সমাধির নকশা করেছিলেন প্রয়াত স্থপতি রাজিউল আহসান। সংসদ ভবনের সঙ্গে একই সরল রেখায় এর অবস্থান। সমগ্র উদ্যানের রাস্তা, অন্যান্য অবকাঠামো বিন্যস্ত হয়েছে এই সমাধির কেন্দ্র থেকেই। সমাধির পূূর্ব ও পশ্চিমে রয়েছে ক্যন্টিন, দক্ষিণে ঝুলন্ত সেতু, উত্তরে মেমোরিয়াল হল ও মসজিদ। সমাধিকে ঘিরে সাদা মার্বেল পাথরে তৈরি হয়েছে ৩৬ ফুট ব্যাসের বেদি। মূল কবর এবং বেদির মাঝে বসানো হয়েছে কালো রংয়ের ট্রান্সপারেন্ট পাথর। বৃত্তাকার বেদির বাইরে চারপাশে মার্বেল পাথরে বসানো চত্বর। সমাধির ওপরে স্থাপন করা হয়েছে স্টিল ও গ্লাসের তৈরি স্বপ্নিল চাঁদোয়া ছাউনি যা ভূমি থেকে ৩৭ ফুট উচ্চতায় রয়েছে।সমাধির চারপাশের কনক্রিটের দেয়ালে সংযোজিত হয়েছে ট্রান্সপারেট ফেয়ার ফেস। যাকে বলা হয় "ফেয়ার ফেস কনক্রিট ব্লক"। বাইরের কনক্রিটের দেয়ালের ওপর হেলান দিয়ে আছে সবুজ ঘাসের সুশোভিত চত্বর। সমাধিতে প্রবেশের রাস্তা রয়েছে চারটি। উদ্যানের সুবিন্যস্ত রাস্তাগুলো আপন গন্তব্যে চলে গেছে এই চার রাস্তার উৎস থেকে। সব মিলিয়ে সমাধির অভ্যন্তরীণ আয়তন হচ্ছে ১৪ হাজার ৪০০ বর্গফুট।
সঠিক অনুচ্ছেদ শিরোনাম কোনটি?
titleA. ঝুলন্ত সেতু
titleB. সমাধি
titleC. শরীর চর্চা নিয়ে উদ্যান
titleD. ক্রিসেন্ট লেক ও ফোয়ারা
উত্তর: titleB
মারোয়ারী ঘাটের সাথেই গড়ে উঠেছে এলাকার একমাত্র বাজার। এবং এই বাজারে প্রায় সকল পেশার লোকেরই যাওয়া-আসা। সেই বাজারে একজন 'পাগলী' (চম্পা) থাকত। দিনের আলোর ভালো মানুষ গুলো রাতের আঁধারে সেই পাগলীর সাথে দৈহিক সম্পর্ক গড়ে তোলে। এর কলশ্রুতিতে- কিছুদিন পর দেখা যায় পাগলী গর্ভবতী। প্রশ্ন দাড়ায় এমন কাজ করলো কে? কোনো উপায় না দেখে 'ময়রা মাসী' (দিলারা জামান) পাগলীর দেখাশোনা শুরু করে। বৃষ্টি ভেঁজা একরাতে পাগলীর কোলজুড়ে আসে এক ফুটফুটে কন্যাসন্তান। এবং এই সন্তান জন্ম দেওয়ার সময় পাগলি মারা যায়। ময়রা মাসী সেই কন্যাসন্তান লালন পালন করে। কিন্তু মেয়েটির কোনো নাম দেয়া হয়নি। সবাই ওকে ফালানি বলে ডাকতো, এবং ফালানিকে সবাই বেশ আদর করতো, বিশেষ করে- রাতের আঁধারের সেই দুষ্ট লোকগুলো ফালানিকে বেশি আদর করতো।

এভাবে চলতে চলতে একসময় মারোয়ারী ঘাটের গাঙ্গের উপর দিয়ে তৈরী হয় ব্রিজ, গাং পারাপারে আর নৌকা প্রয়জন হয়না। এদিকে একজন অষ্টাদশী হয়ে উঠলো 'ফালানি' (সোহানা সাবা)। একই স্থানে বসবাসকারী আবুলের (কে. এস. ফিরোজ) পুত্র কাসু (রিয়াজ) বড় হয়ে 'ইসমাইল' (শহিদুজ্জামান সেলিম) ড্রাইভারের আদর্শে একজন পাকা ড্রাইভার হিসেবে। আগে থেকেই কাসুর প্রনয় ছিল ফালানির সাথে, এবং ভালোলাগা থেকে ভালবাসা পর্যন্ত গড়ায় ওদের সম্পর্ক। ঘর বাঁধার রঙিন স্বপ্ন ওদের চোখে। একদিন কাসু ফালানিকে নিয়ে শহরে ঘুরতে যায়। ঢাকা এসে কাসু ফালানিকে নিয়ে একটি খাবার হোটেলে গেলে- হোটেলের মালিক (পূর্বের ডাকাত) প্রশ্ন করে জানতে পারে; ফালানি মারোয়ারী ঘাটের সেই পাগলীর মেয়ে, এবং ফালানিকে তার ঔরস-জাত সন্তান ভেবে কি রেখে কি খাওয়াবে দিশা হারিয়ে ফেলেছে। এতে ফালানির মনে কষ্টের সীমারেখা আরো বেড়ে যায় এবং হোটেলের মালিককে ধিক্কার দিয়ে কাসুর হাত দরে চলে আসে।

ওরা ঢাকা থেকে গ্রামে ফিরে আসে। ওদের সম্পর্কের কথা অনেকেই জানতো, একদিন ইসমাইল ড্রাইভার ওদের একসাথে দেকে এবং কাসু আর ফালানির মত নিয়ে ওদের বিয়ের আশ্বাস দেয়। এতে ওদের স্বপ্ন আরো গভীর হতে থাকে, মনের বাসনা আরো তীব্র হতে থাকে। এবং এই বিয়েতে সবাই যখন একমত পোষণ করছে ঠিক তখনি কাসুর বাবা আবুল ছেলেকে ফালানির সাথে বিয়ে দিতে রাজি হচ্ছেনা. সবাই যখন রাজি না হওয়ার কারণ জানতে চায়? তিনি এর উত্তরও দেয়না, শুধু বলে "এ হয়না" কিছুতেই না। এই বলে সে চলে যায় কাসুকে খুঁজতে। এবং খুঁজতে খুঁজতে একসময় প্রাচীন কালে নির্মিত একটি বাড়িতে ওদের দুজনকেই পেয়ে যায় আবুল।

সঠিক অনুচ্ছেদ শিরোনাম কোনটি?
titleA. সঙ্গীত
titleB. রেইনবো ফিল্ম ফেস্টিভাল
titleC. কাহিনী সংক্ষেপ
titleD. গানের তালিকা
উত্তর: titleC
আর্কিটেকচারে ডেটা এবং নির্দেশ মিলিত হয়ে ক্যাশে জমা হয় এবং এই মিথষ্ক্রিয়া করার জন্য ক্যাশ সিঙ্ক্রোনাইজেশন অবশ্যই পরিবর্তিত কোড দ্বারা সঞ্চালিত করতে হবে। 

আধুনিক প্রসেসরে কিছু কিছু ক্ষেত্রে স্ব-পরিবর্তনশীল কোড খুব ধীরে কাজ করে। এর কারণ হল, আধুনিক প্রসেসর সাধারণত তার ক্যাশ মেমরিতে এক্সিকিউট হওয়া কোডগুলো রাখার চেষ্টা করে। প্রতিবার প্রোগ্রাম যখন এর একটি অংশ একটু পরিবর্তন করে, তখন পুনর্লিখিত অংশ আবার ক্যাশের মধ্যে লোড করার দরকার হয়। যদি পরিবর্তীত কোড এবং পূর্বের কোড একই ক্যাশ মেমরি ব্যবহার করে, তাহলে ফলাফল আসতে সামান্য বিলম্ব হয়।  কারণ এখানে পরিবর্তীত কোডটির মেমরি অ্যাড্রেস পূর্বের কোডের অ্যাড্রেসের কয়েক বাইটের মধ্যেই অবস্থান করে। 

আধুনিক প্রসেসরের ক্যাশ বিষয়ক  এই সমস্যাটি তখনই সমাধান হবে, যখন স্ব-পরিবর্তনশীল কোডগুলো তাদের কোড খুব কম সময় পরিবর্তন করে। যেমন, ইনার লুপের ভিতরে যেভাবে লুপ পরিবর্তন হয় সেভাবে। 
অধিকাংশ আধুনিক প্রসেসরই কোন একটি প্রোগ্রাম এক্সিকিউট করার আগেই ঐ প্রোগ্রামটির সম্পূর্ন মেশিন কোড মেমরিতে লোড করে নেয়। এর মানে যদি একটি কোড পূর্বের কোডের চেয়ে খুব কম পরিমাণে পরিবর্তন করা হয়, তাহলে প্রসেসর সেটি লক্ষ্য করবে না। কম্পিউটারের প্রসেসরগুলো অবশ্যই সঠিকভাবে স্ব-পরিবর্তনশীল কোড নিয়ন্ত্রণ করতে হবে, কিন্তু তারা এখনো সেটি করতে পারছে না।

সঠিক অনুচ্ছেদ শিরোনাম কোনটি?
titleA. ছদ্মবেশ হিসাবে ব্যবহার
titleB. লো এবং হাই লেভেল প্রোগ্রামিং ভাষায় এর ব্যবহারঃ
titleC. হাই লেভেল প্রোগ্রামিং ভাষা
titleD. ক্যাশ এবং স্ব-পরিবর্তনকারী কোডের মিথষ্ক্রিয়া
উত্তর: titleD
১৯০১ সালের ১লা ফেব্রুয়ারি রানী ভিক্টোরিয়ার অধিনে রাজ্য হিসেবে ঘোষিত হয় অস্ট্রেলিয়া, তখন কুইন্সল্যান্ডের জনসংখ্যা ছিল প্রায় অর্ধ মিলিয়ন। ১৯০৫ সালে প্রথমবারের মত নারীরা রাষ্ট্রীয় নির্বাচনে ভোট দেয়। ১৯০৯ সালে কুইন্সল্যান্ড বিশ্ববিদ্যালয় প্রতিষ্ঠিত হয়। এবং ১৯১১ সালে সর্বপ্রথম পোলিও রোগের বিকল্প চিকিৎসা চালু হয়েছিল এখানে, যা এখন পুরো বিশ্বব্যাপি প্রচলিত।

সঠিক অনুচ্ছেদ শিরোনাম কোনটি?
titleA. শাসন
titleB. ইউরোপিয়ানদের আগমন
titleC. আদিবাসী আগমন
titleD. বিংশ শতাব্দী
উত্তর: titleD
১৯৭৫ সালের ২৫ জানুয়ারি শেখ মুজিবুর রহমান সংবিধানের চতুর্থ সংশোধনী উত্থাপন করেন। এই সংশোধনীর মাধ্যমে দেশে প্রচলিত সংসদীয় শাসন ব্যবস্থা বাতিল করে বাকশাল ব্যবস্থা চালু করা হয়। সংসদে উত্থাপনের মাত্র ১৫ মিনিটের মধ্যে এই বিল সংসদে পাশ হয়। বাকশাল ব্যবস্থা ছিল রাষ্ট্রপতি শাসিত ব্যবস্থা। ১৯৭৫ সালের ২৪ ফেব্রুয়ারি রাষ্ট্রপতি বঙ্গবন্ধু শেখ মুজিবুর রহমান অন্যান্য রাজনৈতিক দল ভেঙে দিয়ে 'বাংলাদেশ কৃষক শ্রমিক আওয়ামী লীগ' (বাকশাল) নামে জাতীয় রাজনৈতিক দল গঠন করেন। এই দলের চেয়ারম্যান বঙ্গবন্ধু নিজে এবং সম্পাদক হন এম মনসুর আলী।

সঠিক অনুচ্ছেদ শিরোনাম কোনটি?
titleA. সদস্যপদ প্রাপ্তি
titleB. গঠনতন্ত্র
titleC. বাকশাল ব্যবস্থার প্রবর্তন
titleD. সংবাদপত্রের স্বাধীনতা
উত্তর: titleC